《浮梁秋晓书事三首 其二》
元代·洪焱祖

舜陶开利孔，山骨竟为齑。野碓多舂土，溪船半载泥。

风烟秋更惨，瓦砾路全迷。随牒何来此，无阶老稚圭。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。